cyanic-selkie/wikianc huggingface dataset:
প্রোগ্রামিং প্যারাডাইম
সংক্ষিপ্ত বিবরণ
সমান্তরাল কম্পিউটিংয়ে প্রোগ্রামিং ভাষার পরিবর্তে প্রোগ্রামিং মডেলের ব্যবহার প্রচলিত। কারণ এক্ষেত্রে প্রোগ্রামিং প্রণালীতে সমান্তরাল হার্ডওয়্যারের প্রভাব পড়ে। ফলে এলগরিদমের প্যাটার্ন এবং হার্ডওয়্যার-ভিত্তিক এক্সিকিউশন মডেলের প্যাটার্নের মধ্যে সমন্বয় রক্ষা করা প্রয়োজন হয়, যা প্রোগ্রামারের পক্ষে জটিল হয়ে ওঠে। তাই প্রোগ্রামিং মডেলের মাধ্যমে সমান্তরাল হার্ডওয়্যারের জন্য প্রোগ্রামিং করা সহজতর, কারণ এক্ষেত্রে মডেল এপিআইটি উল্লিখিত সমন্বয় সাধনের কাজটি করে। সমান্তরাল প্রোগ্রামিং মডেলসমূহে হার্ডওয়্যারের বৈশিষ্ট্যের ভিত্তিতে বিভিন্ন প্রোগ্রামিং কৌশল প্রয়োগ করা হয়, যেমন শেয়ার্ড মেমরি, বার্তা নিয়ন্ত্রিত মেমরি বণ্টন ইত্যাদি। এসব কৌশলের ভিত্তিতে এই মডেলগুলোকেও এক ধরনের প্যারাডাইম হিসাবে দেখা যায়, যা কেবল সমান্তরাল প্রোগ্রামিংয়ের ক্ষেত্রেই প্রযোজ্য।
বিরোধিতা
প্রোগ্রামিং ভাষা গবেষকদের মধ্যে কেউ কেউ প্যারাডাইমগুলোকে প্রোগ্রামিং ভাষার শ্রেনীবিন্যাসের ভিত্তি হিসেবে দেখতে নারাজ, যেমন রবার্ট হার্পার ও শ্রীরাম কৃষ্ণমূর্তি । তাদের মতে, অধিকাংশ প্রোগ্রামিং ভাষাকেই কোন নির্দিষ্ট প্যারাডাইমে সীমিত করা যায় না, বরং ভাষাসমূহে প্রায় সবসময়ই একাধিক প্যারাডাইমের বৈশিষ্ট্য পাওয়া যায়।
ইতিহাস
প্রোগ্রামিং ইতিহাসের শুরু থেকেই প্রোগ্রামিংয়ের বিভিন্ন প্রক্রিয়াধারা উদ্ভাবিত হয়েছে, যা সমসাময়িককালে কিংবা পরবর্তীকালে অনন্যভাবে চিহ্নিত করা হয়েছে। একটি অন্যতম প্রাম্ভিক ধারা হচ্ছে গঠনগত প্রোগ্রামিং বা স্ট্রাকচার্ড প্রোগ্রামিং, যা ১৯৬০ দশকের এর মধ্যবর্তী সময় থেকে প্রচলিত হয়। "প্রোগ্রামিং প্যারাডাইম" ধারণাটির জন্ম অন্তত ১৯৭৮ সালের দিকে, রবার্ট ডব্লিউ ফ্লয়েডের দ্যা প্যারাডাইমস অফ প্রোগ্রামিং শিরোনামের বক্তৃতা হতে। ফ্লয়েড টুরিং পুরস্কার অনুষ্ঠানে বক্তৃতাটি পাঠ করেন, এবং প্যারাডাইম ধারণাটি নিয়ে বিশদ আলোচনা করেন, যা তিনি আবিষ্কার করেছিলেন থমাস কুহ্‌নের লিখিত দ্যা স্ট্রাকচার অফ সায়েন্টিফিক রেভলুশনস (১৯৬২) গ্রন্থে।
যান্ত্রিক কোড
সবচেয়ে নিম্নস্তরের প্রোগ্রামিং ভাষা হল, প্রথমত, যান্ত্রিক কোড বা মেশিন কোড হল যা প্রোগ্রামের ইনস্ট্রাকশনগুলোকে সরাসরি বাইনারি অঙ্কের সারি হিসেবে দেখায় (যে রূপটি কম্পিউটার প্রসেসর সরাসরি পাঠ করতে পারে); এবং দ্বিতীয়ত, এসেম্বলি ভাষা, যেখানে ইনস্ট্রাকশনগুলো সহজবোধ্য নামে এবং মেমরি এড্রেস প্রতীকের মাধ্যমে চিহ্নিত। এদেরকে প্রথম- এবং দ্বিতীয় প্রজন্মের প্রোগ্রামিং ভাষা হিসেবে চিহ্নিত করা হয়।
প্রোগ্রামিং ইতিহাসের শুরুতে প্রোগ্রামসমূহ তুলনামূলক সরল ছিল, এবং সরাসরি বাইনারি যান্ত্রিক কোডে প্রোগ্রাম লেখা হত। কিন্তু প্রোগ্রামের জটিলতা বৃদ্ধির সঙ্গে সঙ্গে সরাসরি মেশিন কোডে কাজ করা কঠিন হয়ে পড়ে। এর প্রেক্ষিতে ১৯৬০ দশকে প্রাথমিক এসেম্বলি ভাষাসমূহ উদ্ভাবন করা হয়। এতে ম্যাক্রো রচনা (সংক্ষিপ্ত কোড প্রতীককে জটিলতর প্রোগ্রামিং গঠন দ্বারা প্রতিস্থাপন করার কৌশল), প্রাক-প্রক্রিয়াকরণ, এবং প্রোগ্রামিং প্রবাহ নিয়ন্ত্রণের সুবিধা ছিল। এসব সুবিধার মাধ্যমে ব্যাপকমা্ত্রায় কোডের পুনর্ব্যবহার এবং হার্ডওয়্যার থেকে বিচ্ছিন্ন কোড রচনার সুযোগ তৈরি হয়। ফলে এসেম্বলি দিয়ে পূর্বের চেয়ে অত্যন্ত জটিলতর প্রোগ্রাম তৈরি করা সহজসাধ্য হয়, যা উন্নততর প্রোগ্রামিং ভাষা রচনা এবং কম্পিউটিংয়ের প্রগতিতে সরাসরি প্রভাব রেখেছে। বিভিন্ন অতীব জরুরি ক্ষেত্রে এবং বিশেষত এমবেডেড সিস্টেমসমূহে এখন এসেম্বলি কোড বহুল ব্যবহৃত হয়, কারণ এসেম্বলি ভাষায় কম্পিউটারের মেমরি, হার্ডওয়্যার প্রভৃতির সরাসরি যান্ত্রিক নিয়ন্ত্রণ নেওয়া যায়।
প্রসিডিউরাল ভাষা
প্রোগ্রামিংয়ের বিকাশের পরবর্তী ধাপ ছিল প্রসিডিউরাল বা পদ্ধতিগত ভাষা। এধরনের ভাষাগুলো প্রোগ্রামিংয়ের তৃতীয় প্রজন্মের আরম্ভ করে। উচ্চস্তরের প্রোগ্রামিং ভাষার ধারণাটিও এসময়ে উৎপন্ন হয়। এই পর্যায়ের ভাষাগুলোতে সমাধান সমস্যাটির সংশ্লিষ্ট উন্নত কৌশল এবং পারিভাষিক শব্দমালার ব্যবহার প্রচলিত হয়। উদাহরণস্বরূপ:
এ ভাষাগুলোর প্রত্যেকেই পদ্ধতিগত ধারার অনুসারী। অর্থাৎ, সমস্যা সমাধানের জন্য কী কী পদ্ধতি ব্যবহার করতে হবে তাদের ক্রম এবং পদ্ধতিগুলোর আভ্যন্তরীণ ধাপগুলোর প্রতিটির ক্রম এবং কাজ প্রোগ্রামারকে বর্ণনা করতে হয়। এ ধারায় লিখিত প্রোগ্রামের ক্ষমতা এবং এলগরিদমীয় কার্যকারিতা সম্পূর্ণভাবে প্রোগ্রামারের অভিজ্ঞতা এবং নৈপুণ্যের ওপর নির্ভর করে।
বেরগামো
ব্যুৎপত্তি
বেরগামো শহরটি দুটি অংশে সুবিন্যস্ত।এক অংশ হলো চিত্তা আল্তা (আঞ্চলিক নাম) বা ঊর্ধ্বস্থিত শহর (বার্গামাস্কি উচ্চারণে বেরগেম দি উরা) যেখানে অবস্থিত পাহাড়গুলোর ওপর ইতিহাসের কোর নির্মিত হয়েছিল। এবং দ্বিতীয় অংশ হলো চিত্তা বাস্যা বা নিম্নস্থিত শহর (বার্গামাস্কি উচ্চারনে 'বেরগেম দে ওতা')। এটি ইতালির একটি গুরুত্বপূর্ণ অর্থনৈতিক শহর।
ইছাপুরা ইউনিয়ন
ইছাপুরা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বেরগামো
ব্যুৎপত্তি
ক্ষমতাধর ভেনিসিয়ান প্রতিরক্ষা সিস্টেম দ্বারা এই দুটি অংশ অবস্থানগত এবং বৈশিষ্ট্যগতভাবে পৃথক রয়েছে। সরু চিত্তা আল্তা এবং চিত্তা বাস্যা অংশ ঊর্ধ্বস্থিত অঞ্চলের মূল অংশের সাথে নিম্নস্থিত আধুনিক শহরকে সংযুক্ত করেছে। বেরগামো পর্বতমালার বেরগামো শহরটির ঠিক উত্তরে অবস্থিত।
২০১৫ সাল অনুযায়ী বেরগামো হলো মিলান শহরের পর লোম্বার্ডি অঙ্গরাজ্যের সবচাইতে বেশি পরিদর্শিত নগরী।ইতালির প্রায় এক-চতুর্থাংশ দেশজ আয় আসে উত্তরাঞ্চলীয় বেরগামো প্রদেশ থেকে। যার ফলে এই অঞ্চলটি দেশের সবচেয়ে ধনী রাজ্য এবং ইউরোপীয় ইউনিয়নভুক্ত ধনী রাজ্যগুলোর মধ্যে অন্যতম। মাথাপিছু দেশজ আয়ের ক্ষেত্রে সুদ-তিরল/ত্রেনতিনো আল্তো আদিজে এর পর লোম্বার্ডি হলো ইতালির সবচেয়ে ধনী অঙ্গরাজ্য। বেরগামোর সাথে ইতালির বেশ কিছু শহরের উন্নত যোগাযোগব্যাবস্থা রয়েছে। বিভিন্ন গুরুত্বপূর্ণ শহর যেমন মিলান,ভেরোনা,তুরিন,ভেনিস,ত্রিয়েস্তের সাথে A4-হাইওয়ের মাধ্যমে সংযোগ রয়েছে। বেরগামোতে রয়েছে ইতালির তৃতীয়-ব্যস্ততম বিমানবন্দর পরিষেবা কারাভাজ্জো আন্তর্জাতিক বিমানবন্দর। ৫ কি.মি. দীর্ঘ এই বিমানবন্দরটির ২০১৫ সালে বহনকারী যাত্রীর পরিমাণ ছিল ১০.৫ মিলিয়ন। এর চেয়ে দীর্ঘ বিমানবন্দরগুলো হলো,মিলান লিনাতে বিমানবন্দর ৪০ কিমি, মিলান মালপেন্সা বিমানবন্দর ৮০ কিমি এবং ভেরোনা ভালেরিও কাতুল্যো বিমানবন্দর ১০০ কিমি।
জলবায়ু
বেরগামো অঞ্চলটি উত্তর ইতালির আর্দ্র উপক্রান্তিয় জলবায়ু বৈশিষ্ট্যসম্পন্ন।যেখানে ইতালির বেশিরভাগ শহরের জলবায়ুর বৈশিষ্ট্য শুস্ক গ্রীষ্মকালীয় অন্যদিকে বেরগামোর জলবায়ু তার বিপরীত।বেরগামোতে গ্রীষ্মকাল শীতকাল থেকেও বেশি আর্দ্র হয়।বেরগামোর জলবায়ুকে একটি এফ(f) এর সাথে তুলনা করা হয় কারণ পুরু শীতকালে বেরগামোতে পরিসংখ্যানগতভাবে গুরুত্বপূর্ণ বৃষ্টিপাত হয়।
প্রোগ্রামিং প্যারাডাইম
অবজেক্ট ওরিয়েন্টেড প্রোগ্রামিং
পদ্ধতিগত ভাষাসমূহের প্রচলনের পরে অবজেক্ট-ওরিয়েন্টেড (বা ওওপি) প্রোগ্রামিং ভাষার উৎপত্তি হয়। এদের মধ্যে রয়েছে সিমুলা, স্মলটক, সি++, সি শার্প, আইফেল, পিএইচপি, জাভা, ইত্যাদি। এ ধরনের ভাষায় প্রোগ্রামের তথ্য এবং সেই তথ্যের সংশ্লিষ্ট কোড একত্রিত হয়ে অবজেক্ট নামের গঠন তৈরি করে থাকে। এর থেকে ওওপি ভাষার আর একটি গুরুত্বপূর্ণ বৈশিষ্ট্য এনক্যাপসুলেশন উদ্ভূত হয়। এনক্যাপসুলেশনের মূল কথা হচ্ছে, কোন অবজেক্টের অন্তর্গত তথ্য বাইরে থেকে (অন্য অবজেক্ট বা ব্যবহারকারী দ্বারা) সরাসরি পাঠ বা পরিবর্তন করা যাবে না, কেবলমাত্র ওই তথ্যের সংশ্লিষ্ট অবজেক্টটির মেথড এর মাধ্যমে করা যাবে। এভাবে নির্দিষ্ট তথ্যের ওপর নির্দিষ্ট অবজপক্টের সম্পূর্ণ এবং একক নিয়ন্ত্রণ প্রতিষ্ঠিত হয়। এর ফলে কোডের অন্যান্য অংশের পরিবর্তন না করেই কোন অবজেক্টের অন্তর্গত কোডে ব্যাপক পরিবর্তন করা সম্ভব হয় (যদি তার মেথডসমূহ অপরিবর্তিত থাকে)। তথাপি, রিচার্ড স্টলম্যান, আলেক্সান্দার স্তেপানভ এবং আরও অনেকে ওওপি প্রোগ্রামিংয়ের বিপক্ষে মত প্রকাশ করেছেন। এঁরা প্রসিডিউরাল প্রোগ্রামিংয়ের চেয়ে অবজেক্ট-ওরিয়েন্টেড প্যারাডাইমের কার্যকারিতা উন্নত কীনা এ ব্যাপারে সন্দিহান। এছাড়া প্রতিটি অবজেক্টের জন্য নিজস্ব মেথডের উপস্থিতির শর্ত অনেকের কাছে কোডের বাহুল্য বলে প্রতীয়মান হয়। এই বাহুল্য দূরীকরণের একটি উপায় হিসেবে উদ্ভাবিত হয়েছে বহুরূপিতা বা পলিমরফিজম।
ক্রমবিকৃতি
পীড়ন প্রয়োগের ফলে ভঙ্গুর ভাঙন (ব্রিটল ফ্র্যাকচার) যেমন হঠাৎ করে ঘটে, ক্রমবিকৃতি তেমন হঠাৎ করে সংঘটিত হয় না। এর বিপরীতে দীর্ঘমেয়াদী পীড়নের কারণে বিকৃতি ক্রমপুঞ্জিত হতে থাকে। সুতরাং ক্রমবিকৃতি এক ধরনের সময়ের উপরে নির্ভরশীল বিকৃতি।
প্রোগ্রামিং প্যারাডাইম
অবজেক্ট ওরিয়েন্টেড প্রোগ্রামিং
অবজেক্ট-ওরিয়েন্টেড প্রোগ্রামিং যেহেতু একটি প্যারাডাইম, কোন প্রোগ্রামিং ভাষা নয়, তাই এই প্যারাডাইম অনুসরণকারী এসেম্বলি ভাষা গঠন করাও অসম্ভব নয়। উচ্চস্তরের এসেম্বলি ভাষা (এইচএলএ) এই ধারণাটিরই বাস্তবায়ন করেছে। এটি একটি এসেম্বলি ভাষা হলেও আধুনিক ডেটা টাইপ এবং অবজেক্ট ভিত্তিক প্রোগ্রামিং কৌশল ব্যবহারে সক্ষম।
অতএব, প্যারাডাইমসমূহকে প্রোগ্রামিংয়ের এক স্তর থেকে অন্য স্তরে প্রগতির প্রতীক হিসেবে দেখা আবশ্যক নয়। তবে বিভিন্ন প্যারাডাইমের তুলনামূলক বিশ্লেষণ নিয়ত জটিল হয়ে উঠছে, কারণ বিভিন্ন প্যারাডাইমের প্রায় সমতুল্য মৌলিক ধারণা ও প্রক্রিয়ায় জন্য সম্পূর্ণ ভিন্ন ভিন্ন নাম ব্যবহার করা হয়, এমনকি বাস্তবায়ন ভেদে একই প্যারাডাইমের কৌশলগত বহু পৃথক রূপান্তরের জন্ম হয়।
অন্যান্য প্যারাডাইম
আজ্ঞাবাহী বা ইম্পারেটিভ প্রোগ্রামিং প্রথার একটি প্রকারভেদ হল লিটারেট প্রোগ্রামিং (বা পাঠযোগ্য প্রোগ্রামিং)। এই প্রথায় প্রোগ্রাম কোড একটি পাঠযোগ্য রচনা হিসেবে একটি হাইপারটেক্সট নেটওয়ার্কে বিন্যস্ত থাকে, এবং প্রোগ্রামের কার্যবিধির বর্ণনা বা কমেন্টের ধারাবাহিকতা অনুযায়ী কোডের সজ্জিত হয়, কম্পাইলারের সুবিধা অনুযায়ী নয়। অর্থাৎ কোডের পাঠযোগ্যতাকে সর্বাধিক গুরুত্ব দেয়া হয়।
অন্যদিকে ডিক্লারেটিভ প্রোগ্রামিং ধারায় ভাষার বৈশিষ্ট্য হল, এক্ষেত্রে সমাধানের প্রক্রিয়া নয়, বরং মূল সমস্যাটির বর্ণনা করা হয় কেবল। অভীষ্ট ফলাফলের বৈশিষ্ট্যের সমষ্টি হিসেবে প্রোগ্রামটি গঠিত হয়, এতে কোন নির্দিষ্ট সমাধান প্রক্রিয়াক্রম লিখিত থাকে না। কম্পিউটারটি প্রযোজ্য প্রোগ্রামিং নীতিমালার একটি সংকলন বিশ্লেষণ করে সরবরাহকৃত বৈশিষ্ট্যসমূহের শর্ত পূরণকারী একটি সমাধান নির্ণয় করে। চতুর্থ প্রজন্মের প্রোগ্রামিং ভাষা এসকিউএল ভাষাটি ডিক্লারেটিভ প্যারাডাইমের প্রয়োগের একটি উদাহরণ, এছাড়াও ফাংশনাল এবং যুক্তিভিত্তিক প্রোগ্রামিংও ডিক্লারেটিভ ধারার অন্তর্গত।
লজিক প্রোগ্রামিং প্যারাডাইমে প্রোগ্রামিংকে কোন তথ্য সংকলনের ওপর স্বয়ংক্রিয় যৌক্তিক পর্যালোচনার সমতুল্য করে দেখা হয়। সমস্যাক্ষেত্রের সম্পর্কিত তথ্যসমূহকে যৌক্তিক ফর্মুলার আকারে উপস্থাপন করা হয়, এবং প্রোগ্রামটির কাজ হল যৌক্তিক নীতির সাহায্যে ফর্মুলারগুলোর সমাধানে উপনীত হওয়া, অথবা ফর্মুলাগুলোর যৌক্তিক অসঙ্গতি নির্ণয় করা।
সিম্বলিক প্রোগ্রামিং বা প্রতিকী প্রোগ্রামিং প্যারাডাইমের বৈশিষ্ট্য হল, এ ধারার প্রোগ্রামসমূহ সমস্যা সমাধানের এলগরিদমিক ফর্মুলা এবং প্রোগ্রামের নিজস্ব কোডকে তথ্য হিসেবে পর্যবেক্ষণ ও পরিবর্তন করতে পারে। এধরনের প্রোগ্রামসমূহ ফলত: নিজেদেরকে পরিবর্তন করতে সক্ষম এবং "শিখতে" পারে। ফলে কৃত্রিম বুদ্ধিমত্তা, বিশেষজ্ঞ প্রণালী, প্রাকৃতিক ভাষা প্রক্রিয়াকরণ এবং  কম্পিউটার গেমসে এ এ প্যারাডাইমের ব্যাপক প্রয়োগ দেখা যায়। এধরনের ভাষার উদাহরণ হচ্ছে লিস্প এবং প্রোলগ ।
ডিফারেন্সিয়েবল প্রোগ্রামিং বা অন্তরীকরণীয় প্রোগ্রামিংয়ের ক্ষেত্রে, প্রোগ্রামসমূহ এমনভাবে গঠিত হয় যে তাকে সম্পূর্ণরূপে অন্তরীকরণ (এমনকি স্বয়ংক্রিয়ভাবেও) করা সম্ভব যায়।
অল দি বেস্ট : ফান বিগিন্স
অল দি বেস্ট : ফান বিগিন্স হল রোহিত শেঠী পরিচালিত ২০০৯ সালের ভারতীয় হিন্দি-ভাষার অ্যাকশন কমেডি চলচ্চিত্র এবং চলচ্চিত্রটিতে সঞ্জয় দত্ত, বিপাশা বসু, অজয় দেবগন মুল ভুমিকায় অভিনয় করেছেন।
কাহিনী
বীর কাপুর (ফারদীন খান) একজন সংগ্রামী শিল্পী যিনি তাঁর রক গ্রুপটি নিয়ে কোনও দিন এটিকে বড় করে তোলার আশা করছেন তবে বর্তমানে আর্থিকভাবে ব্যর্থ হচ্ছেন। তার একমাত্র আয়ের উৎস হ'ল তার ধনী বড় ধাপের ভাই ধরম কাপুরের (সঞ্জয় দত্ত) এক মাসিক পকেট মানি, যার জন্য বীর তার বান্ধবী বিদ্যা (মুগ্ধা গডসে) এর সাথে বিবাহিত হওয়ার বিষয়ে একটি মিথ্যা কথা বলেছিলেন। তার সেরা বন্ধু প্রেম চোপড়া (অজয় দেবগন), যিনি জাভভির (বিপাশা বসু) বিয়ে করেছেন। জানভী প্রেমের পরিবারের মালিকানাধীন একটি ভাঙা জিমনেসিয়াম চালায় এবং প্রেম যান্ত্রিকভাবে গাড়িগুলিকে সংশোধন করতে ব্যয় করে।
বীর এবং প্রেমের জন্য রুপী দরকার। অবৈধ দৌড়ের জন্য প্রেমের গাড়িটি নিবন্ধনের জন্য ৫০০,০০০ (তারা জিতলে তারা ৫০০,০০০ টাকাও পাবে) তারা স্থানীয় একটি নিঃশব্দ লোণ হাঙ্গর টোবুর (জনি লিভার) কাছ থেকে প্রেমের নকশা করা একটি গাড়ি দেখিয়েছিল যা প্রেম তাকে আশ্বাস দেয়, এটি হারাতে পারে না। এই বাহন দ্বারা মুগ্ধ হয়ে, টোবু প্রেম এবং বীরকে ৫০০,০০০ লোণ দেওয়ার পাশাপাশি প্রেমের উপর নিজের পাঁচ লক্ষ টাকা বিনিয়োগ করে। প্রেম প্রতিযোগিতায় হেরে যায় এবং টোবুর এক হাজারের মধ্যে যা প্রদান করা উচিত। প্রেম একটি স্থানীয় বস্তিবাসী আরজিভির কাছে বীরের বাংলো ভাড়া দেওয়ার সিদ্ধান্ত নিয়েছে; - লটারি জিতে রঘুবন্দাস গোভরধনদাস ভাকাওয়ালে (সঞ্জয় মিশরা), এবং আড়াই হাজার টাকা অগ্রিম সংগ্রহ করেছেন। যাইহোক, লুশোটো যাওয়ার পথে যখন গোয়া বিমানবন্দরে ধরম আটকা পড়েছিল এবং তার ছোট ভাইয়ের সাথে যোগাযোগ করার জন্য জোর দিয়েছিল তখন সবকিছু গোলমেলে। বিষয়গুলি আরও খারাপ হয়ে যায় যখন তাদের নতুন ভাড়াটিয়া এসে ধরমকে মারধর করে পরিস্থিতি রক্ষার জন্য, প্রেম এবং বীর উভয়ই মিথ্যা বলে যে রঘু পাগল এবং বিপরীত।
বিদ্যা বীরের সাথে লড়াই করেছিল এবং অস্থায়ীভাবে তার সাথে কথা বলছে না। বীর ধরমকে বিমানবন্দর থেকে বাড়িতে আনার পরে, ধরম জানভিটিকে দেখেন এবং তাকে বিদায়ের জন্য নিয়ে যান, এবং পরে যখন তিনি বিদ্যা দেখেন, প্রেম এবং বীর তাকে বলে যে সে প্রেমীর বান্ধবী জানভি বিদ্যা বলে ভান করে, বীরের স্ত্রী এবং বিদ্যা ঝানভি হওয়ার ভান করে। নতুন ভাড়াটিয়া আরজিভি, টুবু এবং তার ঠগদের নিয়মিত পরিদর্শন এবং অবশেষে লুশোটোর এক রাজকন্যা (বিপাশা বসু) দ্বারা বিষয়গুলি আরও গভীর জটিলতায় ঢুকে পড়ে।
থারু ভাষা
থারু ভাষা থারু সম্প্রদায়ের মধ্যে কথিত একটি ভাষা। এই ভাষাটি অন্যান্য ভাষার মতো। নেপাল এবং ভারতের বিভিন্ন অঞ্চলে থারু সম্প্রদায় একই ভাষা ভাগ করে না। নেপালে থারু ভাষা অন্যতম প্রধান ভাষা। কুমার, আউধী, মাইথিলি, বাংলা এবং ভোজপুরি প্রভৃতি প্রতিবেশী ভাষার সাথে থারু ভাষাগুলির সূক্ষ্ম মিল রয়েছে। তবে বিভিন্ন অঞ্চল থেকে থারুসের মধ্যে যোগাযোগের পথে দাঁড়িয়ে এই উপভাষার মধ্যে ভাষাগত বাধা রয়েছে।
মোজাম্বিকের ইতিহাস
আফ্রিকার দেশ মোজাম্বিক ১৯৭৫ সাল অবধি একটি পর্তুগিজ উপনিবেশ এবং পর্তুগালের একটি সদস্য রাষ্ট্র ছিল। বহু সংগ্রামের মাধ্যমে ১৯৭৫ সালে পর্তুগাল থেকে স্বাধীনতা অর্জন করে মোজাম্বিক।
প্রস্তর যুগের মোজাম্বিক
২০০৭ সালে ক্যালগারি বিশ্ববিদ্যালয়ে র জুলিও মারক্যাডার মোজাম্বিকের নিয়াসা হ্রদের নিকটে গভীর চুনাপাথরের গুহা থেকে কয়েক লক্ষ বছরের পুরানো পাথরের সরঞ্জাম উদ্ধার করেছিলেন; এই পাথুরে সরঞ্জামগুলি থেকে বোঝা যায় যে বর্তমানে আফ্রিকার উপ-সাহারান অঞ্চলে প্রধান শস্য হিসেবে যে বুনো শোরগম খাওয়ার প্রচলন আছে, প্রস্তর যুগের এই অঞ্চলের বাসিন্দা হোমো স্যাপিয়েন্সরা শোরগমের অনুরূপ কিছু শস্যদানা, ওয়াইন পাম, ভুয়া কলা, হনুমান কড়াই, বুনো কমলা এবং আফ্রিকান "আলু" সহ বারোডিজ এবং অ্যালকোহলযুক্ত পানীয় গ্রহণ করতে অভ্যস্ত ছিলেন। এটি পৃথিবীর যে কোনও জায়গায় মানুষের খাদ্যশস্য ব্যবহারের প্রথম প্রত্যক্ষ প্রমাণ।
প্রাচীন ইতিহাস
এখনকার মোজাম্বিকে র প্রথম অধিবাসীরা ছিলেন বর্তমানের খোইসানি প্রজাতির লোকজনের পূর্বপুরুষ স্যান প্রজাতি র শিকারী ও সংগ্রহকারী মানুষজন। প্রথম এবং পঞ্চম শতাব্দীর মধ্যে বানটু ভাষা ভাষী লোকেরা জাম্বেজি নদী পেরিয়ে ধীরে ধীরে মালভূমি এবং উপকূলীয় এলাকায় ছড়িয়ে পড়েন। তারা ছিলেন মূলত কৃষক এবং লৌহ ব্যবহারকারী মানুষজন।
আন্ত: সাংস্কৃতিক যোগাযোগ
পর্তুগালের অভিযাত্রী ভাস্কো দা গামা যখন ১৪৯৮ সালে মোজাম্বিকের উপকূলে পৌঁছেছিলেন, তখন উপকূল এবং বাইরে দিকের দ্বীপপুঞ্জের প্রধানত আরব ব্যবসায়ীদের নিয়ন্ত্রণ ছিল এবং উপকূলের রাজনৈতিক নিয়ন্ত্রণ স্থানীয় সুলতানের হাতে ছিল। তার আগে মুসলমানরা এই অঞ্চলে বেশ কিছুদিন ধরে বাস করেছিল; বিখ্যাত আরব ঐতিহাসিক এবং ভূগোলবিদ আল-মাসুদি আফ্রিকার মধ্যে সোফার ভূমিতে মুসলমানদের বসবাস সম্বন্ধে ৯৪৭ খ্রিস্টাব্দে জানিয়েছিলেন (মনে করা হয় মোজাম্বিকের নামকরণ হয়েছে, পর্তুগিজদের আগমনের সময় এই অঞ্চলটির শাসক মুসা বিন উইক -এর নামে )।  প্রথম শতাব্দীর উপকূলীয় গাইডে বর্ণিত  এরিথ্রিয়ান সমুদ্রের পেরিপ্লাস নামে পরিচিত ঐতিহ্যবাহী বাণিজ্যপথটি যা লোহিত সাগর, আরবের হাদরামৌট উপকূল এবং ভারতীয় উপকূলকে ঘিরে তৈরি হয়েছিল, তার একেবারে দক্ষিণপ্রান্তে অবস্থিত  মোজাম্বিকের উপকূলটি ব্যবসা বাণিজ্যের গুরুত্বপূর্ণ কেন্দ্র ছিল সেই সময়ে।
পর্তুগিজ মোজাম্বিক (১৪৯৮–১৯৭৫)
থাম্ব|250x250পিক্সেল| আইল্যান্ড অফ মোজাম্বিক- উত্তর মোজাম্বিকের নাকালা উপকূলে মোসুরিল বের মোহনাতে একটি ছোট প্রবাল দ্বীপ, পঞ্চদশ শতকে ইউরোপিয়ানরা প্রথম এখানে পা রেখেছিল প্রায় ১৫০০ সাল থেকে পর্তুগিজ ট্রেডিং পোস্ট এবং দুর্গগুলি আরব বাণিজ্যিক এবং সামরিক আধিপত্যকে খণ্ডন করে পূর্বদিকের ইউরোপীয় সমুদ্রপথের নিয়মিত বন্দরে পরিণত হয়।
১৪৯৮-এ উত্তমাশা অন্তরীপে র আশেপাশে ভাস্কো দা গামার সমুদ্রযাত্রার মাধ্যমে এই অঞ্চলের বাণিজ্য, রাজনীতি এবং সমাজে পর্তুগিজ আধিপত্য শুরু হয়েছিল। ষোড়শ শতকের শুরুর দিকেই পর্তুগীজরা মোজাম্বিক দ্বীপ এবং বন্দর নগরী সোফালা দখল করে ফেলে। ১৫৩০ সালের মধ্যেই পর্তুগিজ ব্যবসায়ীরা স্বর্ণের লোভে জাম্বেজি নদী র আশেপাশে সেনা, টেটে ইত্যাদি শহরের আরো অভ্যন্তর অঞ্চলে অনুপ্রবেশ করে বিভিন্ন বাণিজ্যকেন্দ্র স্থাপন করে এবং স্বর্ণ বাণিজ্য পুরোপুরি নিজেদের নিয়ন্ত্রণে আনে।
অলিভিরা সালাজারের এবং এস্তাদো নভোর শাসনের পর্তুগিজ সাম্রাজ্যের অর্থনীতির শক্তিশালীকরণের কারণে এই সংস্থাগুলিকে প্রশাসন থেকে ক্রমশ ছেঁটে ফেলা শুরু হয় এবং প্রশাসন পরিচালনার ভার পর্তুগাল সরাসরি হাতে নেয়। ১৯২৯ সালে নিয়াসা কোম্পানিকে এবং ১৯৪২ সালে মোজাম্বিক কোম্পানিকে প্রশাসন পরিচালনার অধিকার থেকে বঞ্চিত করা হয় যদিও তারা কৃষি ও বাণিজ্যিক খাতে কাজ চালিয়ে যায়। ১৯৫১ সালে আফ্রিকার পর্তুগিজ বিদেশী উপনিবেশগুলিকে পর্তুগালের বিদেশ প্রদেশ হিসাবে পুনর্নবীকরণ করা হয়।
মোজাম্বিকান স্বাধীনতা যুদ্ধ (১৯৬৪–১৯৭৪)
কমিউনিস্ট এবং উপনিবেশবাদ বিরোধী মতাদর্শগুলি আফ্রিকা জুড়ে ছড়িয়ে পড়ার সাথে সাথে মোজাম্বিকের স্বাধীনতার সমর্থনে অনেক গোপন রাজনৈতিক আন্দোলন প্রতিষ্ঠিত হয়। যেহেতু নীতি ও উন্নয়ন পরিকল্পনাগুলি মোজাম্বিকের পর্তুগিজ জনগোষ্ঠীর সুবিধার জন্য ক্ষমতাসীন কর্তৃপক্ষ দ্বারা তৈরি করা হয়েছিল, তাই মোজাম্বিকের আদিবাসী সংহতকরণ এবং তার আদি সম্প্রদায়ের বিকাশের প্রতি খুব একটা মনোযোগ দেওয়া হয়নি - এই দাবিতে রাজনৈতিক সংগঠনগুলি মোজাম্বিকের রাজনৈতিক স্বাধীনতা দাবী করে।
স্বাধীনতা (১৯৭৫)
দশ বছরের বিক্ষিপ্ত যুদ্ধ এবং পর্তুগালের পুনরায় গণতন্ত্র প্রত্যাবর্তনের পর লিসবনে একটি বামপন্থী সামরিক অভ্যুত্থানের মাধ্যমে পর্তুগালে র এস্তাদো নোভো সরকারকে সামরিক জান্তার (১৯৭৪ সালের এপ্রিলের কার্নেশন বিপ্লব ) দ্বারা প্রতিস্থাপনের পরে ফ্রেইলিমো এই অঞ্চলটির নিয়ন্ত্রণ নিতে সক্ষম হয়। এক বছরের মধ্যে, মোজাম্বিক থেকে আড়াই লাখ পর্তুগিজ মোজাম্বিক ছেড়ে চলে যেতে বাধ্য হন। ১৯৭৫ সালের ২৫ শে জুন মোজাম্বিক পর্তুগাল থেকে স্বাধীন হয়। ফ্রেইলিমো দলের তৎকালীন অধিনায়ক আরমান্ডো গুয়েবুজার উদ্যোগে একটি আইন পাস করা হয়, যেখানে কেবলমাত্র ২০ কেজি (৪৪ পাউন্ড) লাগেজ সহ 24 ঘণ্টা সময়ে পর্তুগিজদের দেশ ছেড়ে চলে যাওয়ার নির্দেশ দেওয়া হয়। বেশিরভাগ পর্তুগীজ মানুষ কপর্দকশূন্য অবস্থায় পর্তুগালে ফিরে আসতে বাধ্য হয়।
গৃহযুদ্ধ (১৯৭৭–১৯৯২)
স্বাধীনতা পেলেও মোজাম্বিকের মানুষের শান্তি আসেনি। ১৯৭৫ সালে গঠিত, রোডেসিয়ান ইন্টেলিজেন্স সার্ভিস এবং দক্ষিণ আফ্রিকার বর্ণবাদী সরকার দ্বারা উতসাহপ্রাপ্ত একটি গোষ্ঠী রেনামো বা মোজাম্বিকান ন্যাশনাল রেজিস্ট্যান্স, পরিবহন, স্কুল এবং স্বাস্থ্য ক্লিনিকগুলিতে একাধিক হামলা চালিয়েছিল এবং দেশটিতে গৃহযুদ্ধের সূচনা করেছিল। মার্কিন যুক্তরাষ্ট্রের সিআইএ এবং রক্ষণশীলরা রেনামোর সমর্থনের পক্ষে তদবির করেছিল, কিন্তু মোজাম্বিকের পররাষ্ট্র দফতর এর তীব্র প্রতিরোধ করেছিল এবং তারা কোনভাবেই "রেনামোর সাথে স্বীকৃতি বা আলোচনা করবে না" বলে জানিয়েছিল।
দক্ষিণ আফ্রিকা থেকে রেনামোর পক্ষে সমর্থন কমে যাওয়ার পরে, ১৯৯০ সালে ফ্রিলিমো সরকার এবং রেনামোর মধ্যে প্রথম সরাসরি আলোচনা হয়েছিল। ১৯৯০ সালের নভেম্বরে একটি নতুন সংবিধান গৃহীত হয়েছিল। এই সংবিধানের মাধ্যমে পর্যায়ক্রমিক নির্বাচন এবং গণতান্ত্রিক অধিকারের নিশ্চিত করা হয় এবং মোজাম্বিক নিজেকে বহুজাতিক রাষ্ট্র হিসেবে প্রতিষ্ঠা করে। ১৯৯২ সালের ৪ঠা অক্টোবর, জাতিসংঘের সহায়তায় সান'জিদিও সম্প্রদায় এর পরিচালনায় রাষ্ট্রপতি চিসানো এবং রেনামো নেতা আফনসো ধ্লাকামার মধ্যে রোমে একটি শান্তিচুক্তি স্বাক্ষরিত হয়, যা আনুষ্ঠানিকভাবে ১৫ ই অক্টোবর, ১৯৯২ সালে কার্যকর হয়েছিল। এরপরে দুই বছর, জাতিসংঘের শান্তিরক্ষা বাহিনী (ওএনএমওজেড) দেশে গণতন্ত্র প্রতিষ্ঠার জন্যে তদারকি করতে থাকে এবং সর্বশেষ শান্তিরক্ষা বাহিনী ১৯৯৫ সালের শুরুর দিকে মোজাম্বিক ছেড়ে চলে যায়।
গণতান্ত্রিক যুগ (১৯৯৪–)
মোজাম্বিক ১৯৯৪ সালে নির্বাচন আয়োজন করে, যা বেশিরভাগ দলই অবাধ ও নিরপেক্ষ হিসাবে গ্রহণ করেছিল। জোয়াকিম চিসানোর নেতৃত্বে ফ্রিলিমো জিতেছিল, আর আফনসো ধ্লাকামার নেতৃত্বে রেনামো সরকারী বিরোধী দলের মর্যাদা পেয়েছিল।
১৯৯৫ সালে মোজাম্বিক কমনওয়েলথ অফ নেশনস-এ যোগ দিয়েছিল এবং সেই সময় তারাই ছিল একমাত্র সদস্য জাতি যারা কখনও ব্রিটিশ সাম্রাজ্যের অংশ ছিল না।
১৯৯৫ সালের মাঝামাঝি সময়ে, প্রতিবেশী দেশগুলিতে আশ্রয় নেওয়া ১৭ লাখেরও বেশি শরণার্থী মোজাম্বিকে ফিরে এসেছিলেন; এটি স সাব-সাহারান আফ্রিকার বৃহত্তম পুনর্বাসন বলে মনে করা হয়। এছাড়াও অভ্যন্তরীণভাবে বাস্তুচ্যুত অতিরিক্ত আরও চল্লিশ লাখ লোক নিজেদের বাড়িতে ফিরতে সমর্থ হন।
১৯৯৯ সালের ডিসেম্বরে, মোজাম্বিক গৃহযুদ্ধের পরে দ্বিতীয়বারের মতো নির্বাচন আয়োজন করে, যেখানে আবার ফ্রেলিমো জিতেছিল। রেনামো ফ্রিলিমোর বিরুদ্ধে প্রতারণার অভিযোগ এনেছিল এবং গৃহযুদ্ধে ফিরে আসার হুমকি দিয়েছিল, তবে বিষয়টি সুপ্রিম কোর্টের কাছে নিয়ে যাওয়ার পরে এবং সেখানে হেরে যাওয়ার পরে রেনামো আর বিরোধিতা করে নি।
২০০১ সালে তিনি তৃতীয় মেয়াদে অংশ নেবেন না বলে ইঙ্গিত করে, চিসানো তার চেয়ে বেশি সময় ধরে থাকা নেতাদের সমালোচনা করেছিলেন; মনে করা হয় এই কটাক্ষ ছিল প্রতিবেশী জাম্বিয়ার রাষ্ট্রপতি ফ্রেডেরিক চিলুবার, যিনি তখন তৃতীয়বারের মত রাষ্ট্রপতি ছিলেন, এবং জিম্বাবুয়ের রাষ্ট্রপতি রবার্ট মুগাবে র প্রতি, যিনি চতুর্থবারের মত রাষ্ট্রপতি ছিলেন। ২০০৪এর ডিসেম্বর মাসে তৃতীয়বারের মত রাষ্ট্রপতি এবং জাতীয় সংসদ নির্বাচন অনুষ্ঠিত হয়েছিল । ফ্রিলিমোর প্রার্থী আরমান্ডো গুয়েবুজা 64৪ % জনপ্রিয় ভোট পেয়ে জয়ী হয়েছিলেন। তার প্রতিদ্বন্দ্বী, রেনামোর আফনসো ধলকামা ৩২% ভোট পেয়েছিলেন। ফ্রিলিমো সংসদে ১৬০টি আসন জয়লাভ করে এবং রেনামো এবং কয়েকটি ছোট দলের একটি জোট বাকি ৯০ টি আসনে জয়লাভ করে। ২০০৫ সালের ২রা ফেব্রুয়ারি মোজাম্বিকের রাষ্ট্রপতি হিসাবে আরমান্ডো গুয়েবুজা শপথ গ্রহণ করেন।
মোজাম্বিকান গৃহযুদ্ধের (১৯৭৫-১৯৯২) পরে ধ্বংসপ্রাপ্ত মোজাম্বিকান অর্থনীতিকে পুনরুদ্ধারে প্রধান ভূমিকা নিয়েছে দক্ষিণ আফ্রিকা এবং পূর্ব এশিয়া থেকে আসা পর্যটকরা এবং বিনিয়োগকারীরা। বেশ কিছু পর্তুগিজ নাগরিকরাও মোজাম্বিকে ফিরে এসে বিনিয়োগ করেছেন। পাশাপাশি কিছু ইতালীয় সংস্থাও এখানে বিনিয়োগ করেছে। কয়লা ও গ্যাস বড় সেক্টরে পরিণত হয়েছে। গৃহযুদ্ধের পর থেকে কুড়ি বছরে মাথাপিছু আয় তিনগুণ বেড়েছে।
২২ বছর ধরে স্বাধীনতা এবং গৃহযুদ্ধের সময় লাগানো বিস্ফোরক ডিভাইসগুলি অপসারণের প্রচেষ্টার পরে অবশেষে ২০১৫ সালে মোজাম্বিককে ল্যান্ড মাইনমুক্ত ঘোষণা করা হয়েছিল।
দেলুতি নদী
দেলুতি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৮ কিলোমিটার, গড় প্রস্থ ১৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দেলুতি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৩। নদীটির অববাহিকার দৈর্ঘ্য ২০.৪৩ বর্গকিমি।নদীর  গভীরতা ১৩.৫০ মিটার।
প্রবাহ
দেলুতি নদীটি খুলনা জেলার পাইকগাছা উপজেলার দেলুটি ইউনিয়নে প্রবহমান ভদ্রা নদী হতে উৎপত্তি লাভ করেছে। অতঃপর এই নদীর জলধারা একই জেলা এবং একই উপজেলার দেলুটি ইউনিয়ন ও লতা ইউনিয়নের সীমান্ত বরাবর প্রবাহিত হয়ে শিবসা নদীতে নিপতিত হয়েছে। এই নদীর একমাত্র উপনদী গুনাখালি নদী যা একই জেলা ও একই উপজেলার লতা ইউনিয়নে এই নদীর সাথে মিশেছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। নদীটির উজানের তুলনায় ভাটির দিক অধিক প্রশস্ত। সমুদ্র উপকূলীয় এলাকায় প্রবাহিত হওয়ায় নদীটি জোয়ার ভাটার প্রভাবে প্রভাবিত।
সংঘ প্রিয়া গৌতম
সংঘ প্রিয়া গৌতম (জন্ম: ১৯৩১) কৃষি এবং গ্রামীণ শিল্পের জন্য রাজ্যের ইউনিয়ন মন্ত্রী ছিলেন। ২০০১ সালের দিকে তিনি অটল বিহারী বাজপেয়ীর মন্ত্রীসভার মন্ত্রী ছিলেন। তিনি ১৯৩১ সালে ভারতের উত্তর প্রদেশের বুলান্দশহর জেলায় জন্মগ্রহণ করেছিলেন এবং আলিগড় মুসলিম বিশ্ববিদ্যালয়ে আইন বিষয়ে পড়াশোনা করেছিলেন। পেশায় আইনজীবী, তিনি ১৯৯০ ও ১৯৮৯ সালে ভারতীয় জনতা পার্টির প্রার্থী হিসাবে রাজ্যসভায় নির্বাচিত হয়েছিলেন।
২০০৪ সালের সাধারণ নির্বাচনে বাজপেয়ী সরকারের পরাজয়ের পরে, শ্রী গৌতম দল থেকে সরে যাওয়ার অভিযোগ করতে শুরু করেছিলেন এবং ২০০৬ সালে দলবিরোধী কর্মকাণ্ডের কারণে তাকে বরখাস্ত করা হয়েছিল। এমনকি ২০১০-এর দশকেও তিনি দলের সোচ্চার সমালোচক ছিলেন।
আরো দেখুন
২০১০ এর দশকে ইউপিতে একই দলের (বিজেপি) এক নারী নেতা সংঘমিত্র মৌর্য, একই নামের সাথে কিছু লোকের বিভ্রান্তি ঘটে
ম্যান ডট কম
ইতিহাস
অক্টোবর ২০১৫ থেকে "স্টিলথ ফাকারস" ধারাবাহিকের শুরুতে, ম্যান ডট কম অ-যৌন ভূমিকায় মহিলা চরিত্রগুলিকে পরিচয় করিয়ে দিতে শুরু করে, মহিলা অভিনয়কারীরা সমকামী পর্ণের অন্তর্গত কিনা তা নিয়ে বিতর্ক তৈরি করে৷ জানুয়ারী ২০১৮-এ, ম্যান ডট কম একটি বিতর্কিত দৃশ্য প্রকাশ করে যেখানে বিষমকামী যৌনতা রয়েছে এবং "উভকামী পর্ণ" এর জন্য একটি আলাদা বিভাগ তৈরি করে।
শান্ত কেন মাস্তান
শান্ত কেন মাস্তান হচ্ছে ১৯৯৮ সালে মুক্তিপ্রাপ্ত বাংলাদেশী অপরাধধর্মী চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর ও আরমান প্রোডাকশনের ব্যানারে প্রযোজনা করেছেন আরমান। এতে মুখ্য ভূমিকায় অভিনয় করেছেন মান্না ও শাহনাজ, এছাড়াও রাজ্জাক, ডলি জহুর ও হুমায়ুন ফরিদী, দিলদার ও মিশা সওদাগর সহ আরও অনেকে। এটি ১৯৯৭ সালে মুক্তিপ্রাপ্ত ভারতীয় হিন্দি চলচ্চিত্র জিদ্দি (১৯৯৭)-এর পুনঃনির্মাণ, যা ১৯৯৮ সালে ধার্মা নামে তামিল ভাষায় পুনঃনির্মিত হয়। চলচ্চিত্রটি ৯০ লাখ টাকা বাজেটে নির্মিত হয়ে প্রায় ৮ কোটি টাকা আয় করে।
কাহিনী সংক্ষেপ
শান্তর ছোট বোন জুঁইকে ধর্ষণের চেষ্টা করে সাদেক। প্রতিশোধ নিতে গিয়ে সাদেককে খুন করে শান্ত। মামলায় সাক্ষী করা হয় শান্তর বাবা উকিল মির্জা সাহেবকে। ছেলেকে আইনের হাতে তুলে দেন মির্জা। চার বছরের সাজা হয় শান্তর। জেলফেরত শান্তকে বাড়ি থেকে তাড়িয়ে দেন মির্জা। মাস্তানির পথ বেছে নেয় শান্ত।
ইছাপুর ইউনিয়ন
ইছাপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
অবস্থান ও সীমানা
রামগঞ্জ উপজেলার পশ্চিমাংশে ইছাপুর ইউনিয়নের অবস্থান। এ ইউনিয়নের দক্ষিণে চণ্ডিপুর ইউনিয়ন, পূর্বে রামগঞ্জ পৌরসভা, উত্তর-পূর্বে কাঞ্চনপুর ইউনিয়ন, উত্তর-পশ্চিমে চাঁদপুর জেলার ফরিদগঞ্জ উপজেলার গুপ্টি পশ্চিম ইউনিয়ন এবং পশ্চিমে চাঁদপুর জেলার ফরিদগঞ্জ উপজেলার রূপসা উত্তর ইউনিয়ন অবস্থিত।
প্রশাসনিক কাঠামো
ইছাপুর ইউনিয়ন রামগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
শিক্ষা প্রতিষ্ঠান
১.রাঘবপুর এমদাদিয়া ইসলামিয়া নূরানী হাফেজিয়া মাদ্রাসা।
২.শ্রীরামপুর মাধ্যমিক উচ্চ বিদ্যালয়।
৩.নারায়নপুর মাধ্যমিক উচ্চ বিদ্যালয়।
৫.শ্রীরামপুর ডি এস এস দাখিল মাদ্রাসা।
৬.নারায়নপুর জুনিয়র দাখিল মাদ্রাসা।
উল্লেখযোগ্য ব্যক্তি
পরমহংস যোগানন্দ
প্রত্ন-ইন্দো-ইউরোপীয় ভাষা
220px|থাম্ব|ডান প্রত্ন-ইন্দো-ইউরোপীয় ভাষা হল ইন্দো-ইউরোপীয় ভাষাসমূহের কল্পিত পূর্বসূরী ভাষা। ভাষাবিজ্ঞানীরা এরকম ভাষার অস্তিত্বের কথা অনেক দিন ধরে মেনে নিলেও এর বিভিন্ন বৈশিষ্ট্য নিয়ে এখনও বিতর্ক চলছে।
ধারণা করা হয় প্রত্ন-ইন্দো-ইউরোপীয় একক ভাষা হিসেবে খ্রিস্টপূর্ব ৩৫০০ অব্দে নিউলিথিক যুগে ব্যবহৃত হত। তবে এ সম্পর্কিত মতভেদ রয়েছে। কুরগান তত্ত্ব অনুসারে প্রত্ন-ইন্দো-ইউরোপীয় ভাষার আদি স্থান হল পূর্ব ইউরোপের পন্টিক-কাস্পিয়ান অঞ্চল।
প্রত্ন-ইন্দো-ইউরোপীয় ভাষার রূপমূলতত্ত্ব জটিল এবং এতে ধাতু বা শব্দের রূপ, স্বর পরিবর্তন ও উচ্চারণগত ভিন্নতা দেখা যায়। বর্তমান সময়ের বহুল ব্যবহৃত স্পেনীয়, ইংরেজি, হিন্দুস্থানি (হিন্দি ও উর্দু), পর্তুগিজ, বাংলা, রুশ, পাঞ্জাবি, জার্মান, ফরাসি, ও মারাঠি ভাষা প্রত্ন-ইন্দো-ইউরোপীয় ভাষা গোত্রের অধিভুক্ত।
কুলদীপ সিংহ গাঙ্গোয়ার
কুলদীপ সিংহ গাঙ্গোয়ার ভারতের উত্তরপ্রদেশের একজন ভারতীয় রাজনীতিবিদ। তিনি কামইমগঞ্জ আসন থেকে ২০০৭-২০১২ মেয়াদে উত্তর প্রদেশ বিধানসভার সদস্য ছিলেন।
হিন্দ বিনতে আওফ
হিন্দ বিনতে আওফ বা খাওলা বিনতে আওফ ছিলেন হযরত মুহাম্মাদ সা. এর শাশুড়ি, এবং তার সন্তান-সন্ততি ও বংশধরে অনেক বিখ্যাত সাহাবি জন্ম নিয়েছিলেন। মুহাম্মদের একাধিক সাহাবীর মা হওয়ায় তিনি "পৃথিবীর সর্বশ্রেষ্ঠ শাশুড়ী" হিসাবে পরিচিত ছিলেন। তিনি খাওলা নামেও পরিচিত।
মন্টি উলি
এডগার মন্টিলিয়ন উলি (ইংরেজি: Edgar Montilion Woolley; ১৭ই আগস্ট ১৮৮৮ - ৬ই মে ১৯৬৩) হলেন একজন মার্কিন অভিনেতা। দীর্ঘ কর্মজীবনে তিনি মঞ্চ, চলচ্চিত্র, বেতার ও টেলিভিশনে কাজ করেছেন। ৫০ বছর বয়সে তিনি দ্য ম্যান হু কেম টু ডিনার মঞ্চনাটকে অভিনয় করে তারকা খ্যাতি অর্জন করেন। তিনি দ্য পাইড পাইপার (১৯৪২)  ও সিন্স ইউ ওয়েন্ট অ্যাওয়ে (১৯৪৪) চলচ্চিত্রে অভিনয়ের জন্য দুবার একাডেমি পুরস্কারের মনোনয়ন লাভ করেন। ভিন্নধর্মী সাদা দাড়ি ছিল তার ট্রেডমার্ক এবং এজন্য তাকে "দ্য বেয়ার্ড" নামেও ডাকা হতো।
প্রারম্ভিক জীবন
উলি ১৮৮৮ সালের ১৭ই আগস্ট নিউ ইয়র্ক সিটির ম্যানহাটনে জন্মগ্রহণ করেন। তার পিতা উইলিয়াম এডগার উলি (১৮৪৫-১৯২৭) এবং মাতা জেসি (প্রদত্ত নাম: আর্মস, ১৮৫৭-১৯২৭)। উলি ইয়েল বিশ্ববিদ্যালয় থেকে স্নাতক ডিগ্রি অর্জন করেন। ইয়েলে পড়াকালীন কোল পোর্টার তার ঘনিষ্ঠ বন্ধু ও সহপাঠী ছিলেন। পরবর্তীতে তিনি ইয়েল ও হার্ভার্ড বিশ্ববিদ্যালয় থেকে স্নাতকোত্তর ডিগ্রি অর্জন করেন। তিনি ইয়েল বিশ্ববিদ্যালয়ে ইংরেজির সহকারী অধ্যাপক ও নাট্যকলার কোচ হিসেবে যোগদান করেন। থর্ন্টন ওয়াইল্ডার ও স্টিভেন ভিনসেন্ট বেনেট তার শিক্ষার্থী ছিলেন। প্রথম বিশ্বযুদ্ধে তিনি মার্কিন যুক্তরাষ্ট্রের সেনাবাহিনীতে ফার্স্ট লেফটেন্যান্ট হিসেবে প্যারিসে কর্মরত ছিলেন।
কর্মজীবন
উলি ১৯২৯ সাল থেকে ব্রডওয়ে মঞ্চে নির্দেশনা শুরু করেন এবং ১৯৩৬ সালে শিক্ষকতা ছেড়ে দেওয়ার পর থেকে অভিনয় শুরু করেন। ১৯৩৯ সালে তিনি কফম্যান ও হার্টের হাস্যরসাত্মক দ্য ম্যান হু কেম টু ডিনার মঞ্চনাটকে অভিনয় করেন, যা ৭৮৩ বার মঞ্চস্থ হয়।
থাম্ব|বাম|225px|[[হলিউড ওয়াক অব ফেমে, ৬৫৪২ হলিউড বলেভার্ডে উলির তারকা।]] থাম্ব|ডান|225px|গ্রম্যান্‌স চাইনিজ থিয়েটারে উলির হাত ও দাঁড়ির ছাপ।
১৯৪০-এর দশকে উলি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন এবং ১৯৫০-এর দশকের মাঝামাঝি সময় পর্যন্ত অসংখ্য চলচ্চিত্রে কাজ করেন। তার সবচেয়ে বিখ্যাত চলচ্চিত্র ভূমিকা ছিল তার ব্রডওয়ে মঞ্চে করা চরিত্রের চলচ্চিত্রায়ন দ্য ম্যান হু কেম টু ডিনার-এ আলেকজান্ডার উলকট। দ্য নিউ ইয়র্ক টাইমস চলচ্চিত্রটির ইতিবাচক পর্যালোচনা লিখে। ১৯৪৬ সালে তিনি ওয়ার্নার ব্রসের কাল্পনিক জীবনীমূলক নাইট অ্যান্ড ডে ছবিতে তার নিজের চরিত্রে এবং ১৯৪৭ সালে দ্য বিশপ্‌স ওয়াইফ চলচ্চিত্রে অধ্যাপক উদারিজ চরিত্রে অভিনয় করেন।
উলি ১৯৪৩ সালের দ্য পাইড পাইপার চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং ন্যাশনাল বোর্ড অব রিভিউ পুরস্কার লাভ করেন। ১৯৪৫ সালের সিন্স ইউ ওয়েন্ট অ্যাওয়ে চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তার সর্বশেষ চলচ্চিত্র কিসমেট (১৯৫৫)-এর কাজ সমাপ্ত হওয়ার পর তিনি এক বছর বেতারে কাজ করেন। এরপর তার স্বাস্থ্যের অবনতি হলে তিনি অবসরে যেতে বাধ্য হন।
১৯৪৩ সালে গ্রম্যান্‌স চাইনিজ থিয়েটারে তার হাত ও দাঁড়ির ছাপ বসানো হয়েছে। চলচ্চিত্রে তার কাজের অবদানের স্বীকৃতি হিসেবে ১৯৬০ সালে হলিউড ওয়াক অব ফেমে উলির নামাঙ্কিত তারকা খচিত হয়। তারকাটি ৬৫৪২ হলিউড বলেভার্ডে অবস্থিত এবং তারকাটি চলচ্চিত্রের জন্য হলেও প্রতীকটি টেলিভিশনের।
কাওরাইদ গয়েশপুর কলেজ
কাওরাইদ গয়েশপুর কলেজ ১৯৭০ সালে সুতিয়া নদীর তীরে স্থাপিত ময়মনসিংহ জেলার গফরগাঁও উপজেলার একটি কলেজ।
পরিচিতি
কলেজটিতে বিজ্ঞান, মানবিক ও ব্যবসায় শিক্ষা বিভাগ চালু আছে। কলেজটিতে একটি দ্বিতল প্রশাসনিক ভবন দুটি একাডেমিক ভবন ও একটি বহুতল নির্মাণাধীন একাডেমিক ভবন রয়েছে।
ইতিহাস
১৯৭০ সালের প্রথমদিকে গাজীপুর জেলার শ্রীপুর উপজেলাধীন কাওরাইদ ও ময়মনসিংহ জেলার গফরগাঁও উপজেলাধীন গয়েশপুর এলাকার স্থানীয় কয়েকজন বিদ্যুৎসাহী, শিক্ষানুরাগী লোকের প্রচেষ্টায় প্রতিষ্ঠিত হয় কাওরাইদ গয়েশপুর কলেজ। প্রতিষ্ঠাকালীন সময়ে কলেজটির অধ্যক্ষ ছিলেন পীরে কামেল আলহাজ্ব সামছুল হুদা।
স্থান ও জমি
কলেজের প্রতিষ্ঠার জমিদান করেছেন মরহুম কেরামত আলী খান যিনি এই প্রতিষ্ঠানের সবচেয়ে বেশি জমি দান করে গেছেন। প্রায় ৪ একর জমির উপর কলেজটি স্থাপিত। বর্তমানে কলেজটিতে একটি দৃষ্টিনন্দন বহুতল একাডেমিক ভবন নির্মিত হচ্ছে।
নবগ্রাম কাঁকুড়হাটী রেলওয়ে স্টেশন
নবগ্রাম কাঁকুরহাটি পূর্ব রেলওয়ে জোনের হাওড়া রেলওয়ে বিভাগের অধীনে আহমদপুর-কাটোয়া লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার নবগ্রাম কাকুরহাটিতে অবস্থিত।
ইতিহাস
আহমেদপুর-কাটোয়া ন্যারো-গেজ রেললাইন যা আহমেদপুর এবং কাটোয়াকে সংযুক্ত করে ২৯ সেপ্টেম্বর ১৯১৭ সালে ম্যাকলিওডস লাইট রেলওয়ে দ্বারা প্রতিষ্ঠিত হয়। ভারতীয় রেলওয়ে ১৯৬৬ সালে ম্যাকলিওড অ্যান্ড কোম্পানির কাছ থেকে এই ন্যারো-গেজ রেলপথের পরিচালনার দায়িত্ব নেয়। ২০১৩ সালে এই রেলপথ বন্ধ করার পর রেলওয়ে সেকশনটি ব্রডগেজে রূপান্তরিত হয়। রূপান্তরের কাজটি ২০১৩ সালে শুরু হয় এবং ২০১৭ সালের প্রথম দিকে শেষ হয়। নবগ্রাম কাঁকুরহাটি রেলওয়ে স্টেশন সহ রেলপথটি ২৪ মে ২০১৮ সালে জনসাধারণের জন্য উন্মুক্ত করা হয়।
গান্ধী স্মৃতি সংগ্রহালয়, পাটনা
গান্ধী স্মৃতি সংগ্রহালয় হল একটি জাদুঘর ও জনসেবা প্রতিষ্ঠান। এটি ভারতের বিহার রাজ্যের রাজধানী পাটনায় অবস্থিত। এই জাদুঘরে মহাত্মা গান্ধীর জীবন, আদর্শ ও ভারতের স্বাধীনতা সংগ্রামে তার অবদানগুলি প্রদর্শিত হয়। এটি ভারতের এগারোটি গান্ধী সংগ্রহালয়ের অন্যতম।
ইতিহাস
১৯৪৮ সালে মহাত্মা গান্ধী নিহত হওয়ার পর দেশব্যাপী গান্ধীর স্মারকস্থল নির্মাণের জন্য জনসাধারণের কাছে আবেদন জানানো হয়েছিল। এই উদ্দেশ্যে ভারতের দরিদ্র ও ধনী নাগরিকদের অর্থসাহায্যে মহাত্মা গান্ধী জাতীয় স্মৃতি নিধি নামে একটি ট্রাস্ট গঠিত হয়। ১৯৬৭ সালে পাটনা সংগ্রহালয় স্থাপিত হয়। এই সংগ্রহালয়টি গান্ধী ময়দানের উত্তর-পশ্চিম কোণে স্থাপিত হয়েছিল। ১৯৭১ সালের জুলাই মাস পর্যন্ত এটি ছিল কেন্দ্রীয় গান্ধী সংগ্রহালয় সমিতির এক সদস্য। এরপর পাঁচটি সংগ্রহালয়কে (আহমেদাবাদ, মাদুরাই, ব্যারাকপুর, মুম্বই ও পাটনা) স্বাধীন সংস্থার স্বীকৃতি দেওয়া হয়। সেই থেকে পাটনার গান্ধী সংগ্রহালয় একটি স্বায়ত্ত্বশাসিত প্রতিষ্ঠান।
গান্ধী স্মৃতি সংগ্রহালয় একটি নির্জন এলাকায় অবস্থিত। এই সংগ্রহালয় আলোকচিত্র, চিত্রকলা, ভাস্কর্য, পাণ্ডুলিপি ও উদ্ধৃতি সমন্বিত একটি ‘ভিজুয়াল বায়োগ্রাফি অফ বাপুজি’ অবস্থিত। এগুলির মাধ্যমে গান্ধীর জীবনের সকল প্রধান ঘটনাগুলি বর্ণিত হয়েছে। এছাড়া একটি বিভাগে তার ছেলেবেলা থেকে মৃত্যুর পর শ্মশানে নিয়ে যাওয়া অবধি বিভিন্ন ঘটনা আলোকচিত্রের মাধ্যমে প্রদর্শিত হয়েছে। সংগ্রহালয়ের হলে তার ঘরের একটি রেপ্লিকা রয়েছে। এছাড়া সংগ্রহালয় ভবনে একটি গ্রন্থাগারও রয়েছে। এই গ্রন্থাগারে মহাত্মা গান্ধীর জীবন সংক্রান্ত গ্রন্থাবলি, পত্রপত্রিকা, সাহিত্য ও অডিও-ভিজুয়াল উপাদান এবং একটি পুস্তক বিপণি রয়েছে।
ক্লিফ গ্ল্যাডউইন
ক্লিফোর্ড গ্ল্যাডউইন (Cliff Gladwin; জন্ম: ৩ এপ্রিল, ১৯১৬ - মৃত্যু: ১০ এপ্রিল, ১৯৮৮) ডার্বিশায়ারের ডো লি এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৯ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন ক্লিফ গ্ল্যাডউইন।
প্রথম-শ্রেণীর ক্রিকেট
ডার্বিশায়ারের প্রথিতযশা ক্রিকেটার যোসেফ গ্ল্যাডউইনের সন্তান ছিলেন ক্লিফ গ্ল্যাডউইন। ১৯৩৯ সাল থেকে ১৯৫৮ সাল পর্যন্ত ক্লিফ গ্ল্যাডউইনের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে এক হাজার ছয়শতের অধিক প্রথম-শ্রেণীর উইকেট পেয়েছেন তিনি।
১৯৩৯ সালে ডার্বিশায়ারের সদস্যরূপে প্রথম-শ্রেণীর ক্রিকেটে অভিষেক ঘটে তার। উদ্বোধনী মৌসুমেই চমৎকার খেলা উপহার দেন। অভিষেক প্রথম-শ্রেণীর খেলায় নিজস্ব তৃতীয় ওভার পর্যন্ত মেইডেন পেয়েছিলেন তিনি। তেরো মৌসুমের মধ্যে বারোবার শতাধিক উইকেট পেয়েছেন। দ্বিতীয় বিশ্বযুদ্ধের পর ১৯৪৬ সালে পুনরায় ডার্বিশায়ারের পক্ষে খেলতে নামেন। বিল কপসনের অনুপস্থিতিতে বোলিং আক্রমণে নেতৃত্ব দেন ও শতাধিক উইকেট পান। পরের বছর কপসন ও জর্জ পোপের প্রত্যাবর্তনে তাদের সাথে একত্রে পেস আক্রমণ গড়ে তোলেন।
১৯৫২ সালে ওরচেস্টারশায়ারের বিপক্ষে খেলায় ৮৪ রান খরচায় ১৬ উইকেট পেয়েছিলেন। দ্বিতীয় বিশ্বযুদ্ধ পরবর্তীকালে এ পরিসংখ্যানটি দ্বিতীয় সেরার মর্যাদা পায়। চার বছর বাদে টনি লক মাত্র এক রান কম খরচ করে এ সাফল্য লাভের দিক দিয়ে শীর্ষস্থানে রয়েছেন। প্রতি উইকেট লাভে ১৮.৩০ রান খরচ করেছেন। সেরা বোলিং পরিসংখ্যান গড়েন ৯/৪১।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন ক্লিফ গ্ল্যাডউইন। ৫ জুলাই, ১৯৪৭ তারিখে ম্যানচেস্টারে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ২৫ জুলাই, ১৯৪৯ তারিখে লর্ডসে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
দক্ষিণ আফ্রিকার বিপক্ষে বিল কপসন ও জর্জ পোপের সাথে একত্রে খেলেন। ওল্ড ট্রাফোর্ডে একাধারে ৫০ ওভার বোলিং করে মাত্র ৫৮ রান দিয়েছিলেন। ১৯৪৮ সালে প্রথম-শ্রেণীর গড়ে শীর্ষস্থান অধিকার করলেও সফরকারী অপরাজেয় দলের বিপক্ষে তাকে খেলানো হয়নি। তবে, ১৯৪৮-৪৯ মৌসুমে জর্জ মানের অধিনায়কত্বে দক্ষিণ আফ্রিকা গমন করেন। পাঁচ টেস্ট নিয়ে গড়া ঐ সিরিজের সবকটিতেই তার অংশগ্রহণ ছিল। ডারবান টেস্টে লেগ বাইয়ের মাধ্যমে সংগৃহীত রানে জয় পায় তার দল ও জাতীয় বীরে পরিণত হন তিনি। এটিই টেস্টের ইতিহাসে শেষ বলে বিজয় লাভের একমাত্র ঘটনা হিসেবে স্বীকৃত।
মূল্যায়ন
দীর্ঘদেহী ডানহাতি মিডিয়াম-ফাস্ট সিম বোলার ছিলেন ক্লিফ গ্ল্যাডউইন। চমৎকারভাবে নিখুঁত ভঙ্গীমায় ধারাবাহিকভাবে বোলিং করতেন। দ্বিতীয় বিশ্বযুদ্ধের পর লেস জ্যাকসনের সাথে অনেকগুলো বছর নতুন বল নিয়ে ইংরেজ প্রথম-শ্রেণীর ক্রিকেটে বোলিং আক্রমণ পরিচালনা করতেন।
সমগ্র খেলোয়াড়ী জীবনে ১,৬৫৩টি উইকেট লাভ করেছেন। এরফলে, সর্বকালের সেরাদের তালিকায় তিনি ৬০তম অবস্থানে পৌঁছেন। প্রতি উইকেট লাভের ক্ষেত্রে ২০ রানেরও কম খরচ করেছিলেন। ক্রিকেট লেখক কলিন বেটম্যান মন্তব্য করেন যে, গ্ল্যাডউইন তার মিতব্যয়ী বোলিংয়ে বেশ খুশি হতেন। দিনশেষে তার বোলিং পরিসংখ্যানে ভুল হলে স্কোরারকে সংশোধনের কথা বলতেন।
ক্লিফ গ্ল্যাডউইন ডানহাতি ব্যাটসম্যান ছিলেন। ৩৭৪টি প্রথম-শ্রেণীর খেলায় অংশ নিয়ে ৫১০ ইনিংসে ১৭.৩৫ গড়ে রান তুলেন। ব্যক্তিগত সর্বোচ্চ রান করেন অপরাজিত ১২৪। ডার্বিশায়ারের দলীয় সঙ্গী পেস বোলার বিল বেস্টউইক, বিল কপসন, লেস জ্যাকসন, হ্যারল্ড রোডস, অ্যালান ওয়ার্ড ও মাইক হেনড্রিকের সাথে তুলনান্তে অসাধারণ পর্যায়ের ছিল। তারা সম্মিলিতভাবে ২,১৯৫টি প্রথম-শ্রেণীর ইনিংস খেললেও তাদের কেউই অর্ধ-শতরানের কোটা স্পর্শ করতে পারেননি।
অবসর
১৯৫৮ সালে প্রথম-শ্রেণীর ক্রিকেট খেলা থেকে অবসর গ্রহণ করেন। এরপর তিনি লীগ ক্রিকেটে অংশ নিতে স্টাফোর্ডশায়ার ও ইয়র্কশায়ারে যোগ দেন। সেখানেও তিনি জনপ্রিয়তা লাভ করেন ও পেশাদার খেলোয়াড় হিসেবে সম্মানিত ছিলেন।
১০ এপ্রিল, ১৯৮৮ তারিখে ৭২ বছর বয়সে চেস্টারফিল্ড এলাকায় ক্লিফ গ্ল্যাডউইনের দেহাবসান ঘটে।
উভকামী পর্নোগ্রাফি
উভকামী পর্নোগ্রাফি হল পর্নোগ্রাফির একটি ধারা যা সাধারণত পুরুষ এবং অন্তত একজন মহিলাকে চিত্রিত করে, যারা একে অপরের সাথে যৌনকর্মে লিপ্ত হয়। একটি যৌন দৃশ্য যেখানে নারী ও একজন পুরুষ জড়িত যারা সবাই একে অপরের উপর যৌন ক্রিয়া করে তাকে সাধারণত উভকামী হিসাবে চিহ্নিত করা হয় না।
ইতিহাস
উভকামী কামোত্তেজকতার প্রতিনিধিত্বকারী প্রাচীন ইট্রুস্কান সমাধির চিত্রগুলিতে যা পাওয়া গেছে তাতে বিষমকামী কার্যকলাপের সাথে সমকামী কার্যকলাপের বৈশিষ্ট্য রয়েছে।
পর্নোগ্রাফিক চলচ্চিত্র শিল্প
বিংশ শতাব্দীর প্রথমার্ধে, কিছু স্টেগ ফিল্ম উভকামী বিষয়বস্তু উপস্থাপন করেছিল। পোলিশনস এট গেলিপেটিস-এ বেশ কয়েকটি ফরাসি উদাহরণ রয়েছে, প্রাথমিকভাবে এলহিউরে দু দ্য এবং ম্যাডামে বাটারফ্লাই (উভয়ই আনু. ১৯২৫), যা নারী ও পুরুষ উভয়ের মধ্যে সম্পাদিত ক্রিয়ার বৈশিষ্ট্যযুক্ত। কেনেথ টাইনান ১৯২০-এর ফরাসি দ্য চিরোপডিস্ট এবং মার্কিন এ স্টিফ গেম (যা একটি বিরল আন্তঃজাতিক পুরুষ-পুরুষ জুটি বৈশিষ্ট্যযুক্ত) সহ অনেক উদাহরণ নথিভুক্ত করেছেন।
মোঃ ফাইম
মোঃ ফাইম ভারতের একজন রাজনীতিবিদ এবং সমাজবাদী পার্টির সদস্য। তিনি ২০১২ উত্তরপ্রদেশ বিধানসভা উপ-নির্বাচনে, ষোড়শ উত্তরপ্রদেশ বিধানসভা নির্বাচনে এবং সপ্তদশ উত্তরপ্রদেশ বিধানসভা নির্বাচনে বিজয়ী হয়ে বিলারি বিধানসভা কেন্দ্রের প্রতিনিধিত্ব করেন।
মার্কের সুসমাচার
সাধু মার্ক লিখিত সুসমাচার (Εὐαγγέλιον κατὰ Μᾶρκον; সংক্ষেপে মার্কলিখিত সুসমাচার বা মার্ক) হল চারটি প্রামাণ্য সুসমাচার এবং তিনটি ঐক্যমূলক সুসমাচারের মধ্যে দ্বিতীয়। নূতন নিয়মের এই পুস্তকে বাপ্তিস্মদাতা যোহন কর্তৃক যিশুর বাপ্তিস্ম থেকে শুরু করে মৃত্যুর পূর্বাবধি তাঁর যাজকবৃত্তি, যিশুর সমাধি ও তাঁর শূন্য সমাধিকক্ষ আবিষ্কারের কথা বর্ণিত হয়েছে। মার্কলিখিত সুসমাচারে যিশুর অলৌকিক জন্মবৃত্তান্ত বা তাঁর দিব্য প্রাক্-অস্তিত্বমূলক মতবাদ আলোচিত হয়নি। এমনকি এই পুস্তকের প্রামাণ্য সমাপ্তি অধ্যায়ে (মার্ক ১৬) যিশুর পুনরুত্থান-পরবর্তী বিবরণও দেওয়া হয়নি। এই সুসমাচারে যিশুকে একজন কর্মী পুরুষ, প্রেত-অপসারণকারী, আরোগ্যদানকারী ও অলৌকিক কার্যসম্পাদনাকারীর পাশাপাশি মানবপুত্র হিসেবেও চিত্রিত করা হয়েছে। বলা হয়েছে যে, যিশু তাঁর মসিহ-সত্ত্বা গোপন রেখেছিলেন। এমনকি তাঁর শিষ্যরাও তাঁকে বুঝতে সক্ষম হননি। মসিহের নিয়তি দুঃখভোগী ভৃত্যের অনুরূপ হবে – এই মর্মে কৃত একটি ভবিষ্যদ্বাণী সফল করতেই এই ঘটনা ঘটেছিল। এই সুসমাচারের প্রামাণ্য সংস্করণটির শেষ অংশে রয়েছে যিশুর শূন্য সমাধিকক্ষ আবিষ্কার। এই ঘটনাটিকে গালিলে পুনরায় যিশুর সাক্ষাৎলাভের একটি প্রতিশ্রুতি এবং যিশুর পুনরুত্থানের সুসংবাদ প্রচারের একটি অলক্ষিত নির্দেশিকা মনে করা হয়।
অধিকাংশ গবেষকের মতে, মার্কলিখিত সুসমাচারটির রচনাকাল ৬৫-৭৫ খ্রিস্টাব্দ। প্রথাগতভাবে প্রেরিত শিষ্য পিতরের সঙ্গী সুসমাচার-প্রচারক মার্ককে এই সুসমাচারটির রচয়িতা মনে করা হয়। তবে বেশিরভাগ গবেষকই এই মত প্রত্যাখ্যান করেন। আদি খ্রিস্টানরা সম্ভবত গ্রন্থটির সঙ্গে একজন কর্তৃস্থানীয় ব্যক্তির নাম যুক্ত করতে চেয়েছিলেন বলে মার্কের নাম এই সুসমাচারের সঙ্গে যুক্ত করেন এবং তাঁরা বিশ্বাস করতেন যে এই গ্রন্থটি এমন একজন লেখকের দ্বারা রচিত যিনি অলৌকিক কাহিনিসমূহের সংকলন, বিতর্কমূলক কাহিনিসমূহ, নীতিগর্ভ রূপক-কাহিনিসমূহ এবং যিশুর যন্ত্রণাভোগ ও মৃত্যু-সংক্রান্ত কাহিনি সহ বিভিন্ন সূত্র নিয়ে কর্মরত ছিলেন। প্রথাগতভাবে প্রামাণ্য খ্রিস্টীয় শাস্ত্রে এই পুস্তকটির স্থান ছিল দ্বিতীয় অথবা ক্ষেত্রবিশেষে চতুর্থ। মথিলিখিত সুসমাচারটিকে সর্বাধিক গুরুত্বপূর্ণ সুসমাচার এবং মার্কলিখিত সুসমাচারটিকে মথিলিখিত সুসমাচারের একটি অধস্তন সংক্ষেপায়ন মনে করা হত। তদনুসারে যিশু সম্পর্কে চার্চের নিজস্ব দৃষ্টিভঙ্গি মুখ্যত মথিলিখিত সুসমাচার, গৌণত যোহনলিখিত সুসমাচার এবং কেবলমাত্র অতি সামান্য ক্ষেত্রেই মার্কলিখিত সুসমাচার থেকে গৃহীত হয়েছে। ঊনবিংশ শতাব্দীতেই প্রথম মার্কলিখিত সুসমাচারটিকে চারটি প্রামাণ্য সুসমাচারের মধ্যে আদিতম এবং মথিলিখিত ও লূকলিখিত সুসমাচার দু’টির অন্যতম উৎস হিসেবে পরিগণিত হয়। মার্কীয় পূর্ববর্তিতার তত্ত্বটি (অর্থাৎ মার্কলিখিত সুসমাচারটি সর্বাগ্রে রচিত) বর্তমান কালে অধিকাংশ গবেষকই মেনে নিয়েছেন এবং ত্রাণকর্তা প্রভু অথচ দুঃখভোগী ঈশ্বরপুত্র-রূপে যিশুর ধারণাটি প্রকাশের ক্ষেত্রে বিভিন্ন ধরনের আখ্যানকৌশল অবলম্বনের জন্য এই গ্রন্থের লেখককে একজন শিল্পী ও ধর্মতত্ত্ববিদ হিসেবে নতুন স্বীকৃতিও দান করেছেন।
গ্রন্থপ্রণয়ন ও বর্গ
আধুনিক গবেষকেরা এই বিষয়ে একমত যে সুসমাচারগুলি হল প্রাচীন বায়োস অর্থাৎ প্রাচীন জীবনীসাহিত্য বর্গের একটি উপবর্গ। প্রাচীন জীবনীসাহিত্যে বিষতবস্তুর খ্যাতি প্রচার ও স্মৃতিরক্ষার্থে পাঠকদের কাছে উদাহরণ তুলে ধরা হত এবং সেই রচনার মধ্যে নীতিবাক্য, অলংকার, প্রচারণা ও কেরিগমা (ধর্মোপদেশ) যুক্ত করা হত।
ঐতিহাসিকতা
১৯৫০ সাল থেকে গবেষকেরা এই বিষয়ে ক্রমশই একমত হচ্ছেন যে, ইতিহাসকে বর্ণনা করা মার্কলিখিত সুসমাচারের রচয়িতার প্রাথমিক উদ্দেশ্য ছিল না; তিনি চেয়েছিলেন একটি বার্তা ঘোষণা করতে। এই সুসমাচারটির মাধ্যমে ঐতিহাসিক যিশুকে পুনর্নির্মাণ করা যায় বলে যে ধারণাটি প্রচলিত ছিল, বিংশ শতাব্দীতে সেই ধারণার উপর দু’টি আঘাত নেমে আসে। প্রথমে উইলিয়াম রেডে দৃঢ়ভাবে এই মত প্রকাশ করেন যে, মার্কলিখিত সুসমাচারে উল্লিখিত "মসিহ-সত্ত্বা গোপন"-সংক্রান্ত ধারণাটি ঐতিহাসিক যিশুর প্রতিচ্ছবি নয়, বরং তা আদি খ্রিস্টীয় মণ্ডলীর উদ্ভাবিত। এরপর ১৯১৯ সালে কার্ল লুডউইগ স্মিট এই সুসমাচারের ঐতিহাসিক ভিত্তিটিকে আরও দুর্বল করে দিয়ে বলেন যে, এটির বিভিন্ন পর্বের মধ্যে যে যোগসূত্রগুলি বিদ্যমান তা লেখক কর্তৃক উদ্ভাবিত এবং সেই কারণে এই সুসমাচারটিকে যিশুর যাজকবৃত্তির কালপঞ্জি নির্ণয়ের ক্ষেত্রে নির্ভরযোগ্য সহায়িকা হিসেবে গ্রহণ করা যায় না। দুই গবেষকের দাবিই বর্তমানকালে বহুলভাবে স্বীকৃত। যদিও যিশুর জীবন ও যাজকবৃত্তির সামগ্রিক বিবরণের ক্ষেত্রে চারটি প্রামাণ্য সুসমাচারের মধ্যে এই সুসমাচারটিকে এখনও সর্বাধিক নির্ভরযোগ্য মনে করা হয়।
উন্সট বাস শেল্টার
থাম্ব|উনস্ট বাস শেল্টার, জুলাই ২০০৪ উনস্ট বাস শেল্টার, স্কটল্যান্ডের শেটল্যান্ডের উনস্ট দ্বীপে বাল্টাসাউন্ড গ্রামের কাছে একটি বাস আশ্রয় এবং বাস স্টপ, যা ববির বাস শেল্টার নামেও পরিচিত। এটি শেটল্যান্ড দ্বীপপুঞ্জ কাউন্সিল দ্বারা রক্ষণাবেক্ষণ করা হয়। এটি উন্সট এর পাশে প্রধান রাস্তা, দি A968, এর পাশে অবস্থিত - যার মধ্য দিয়ে বেলমন্টনট এন্ড হ্যারল্ডসউইক সঞ্চালিত হয়।
"ববির বাস শেল্টার" নামটি ববি ম্যাকাওলির সম্মানে রাখা হয়েছে। ববি নামের সেই বিদ্যালয়পড়ুয়া বালক প্রতিদিন সকালে স্কুলের বাস ধরার জন্য সাইকেল চালিয়ে সেই বাসশেল্টারে যেতো। স্থানীয় কাউন্সিল ১৯৯৬ সালে বাস আশ্রয়টি সরিয়ে নেওয়ার পরিকল্পনা করে। কিন্তু সাত বছর বয়সী ববি তাদের কাছে একটি চিঠি পাঠিয়ে তা না করার অনুরোধ জানায় এবং ব্যাখ্যা করে যে, এই আশ্রয়স্থলটি যেখানে অবস্থিত সেখানে সেখানে সে তার সাইকেলটি স্কুল চলাকালে রাখতো। পরবর্তীতে কাউন্সিল এটি না সরিয়ে সেখানেই রেখে দেয় এবং নতুন করে সজ্জিত করে।
আশ্রয়স্থলটি একটি সোফা এবং একটি টেলিভিশন দিয়ে সজ্জিত। নির্দিষ্ট সময় পরপর এর সাজ পাল্টানোও হয়। উদাহরণস্বরূপ, ববি ২০১০ ফিফা বিশ্বকাপ দেখার জন্য দক্ষিণ আফ্রিকা সফরে যায় এবং সেটিকে উপলক্ষ করে বাস শেল্টারটিকে ফুটবল বিশ্বকাপের থিমে সাজানো হয়েছিল। তাছাড়া প্রতিবছর স্থানীয় বাসিন্দারা সোফা, টেলিভিশন, কম্পিউটার এবং অন্যান্য প্রয়োজনীয় জিনিসপত্র দিয়ে থাকে।
২০১৯ ক্রিকেট বিশ্বকাপ ফাইনাল
২০১৯ ক্রিকেট বিশ্বকাপ ফাইনাল ২০১৯ সালের ক্রিকেট বিশ্বকাপের একদিনের আন্তর্জাতিক ক্রিকেট প্রতিযোগিতার চূড়ান্ত খেলাবিশেষ। ১৪ জুলাই, ২০১৯ তারিখে ইংল্যান্ডের লন্ডনে অবস্থিত লর্ডস ক্রিকেট গ্রাউন্ডে নিউজিল্যান্ড এবং ইংল্যান্ডের মধ্যে অনুষ্ঠিত হয়। এরফলে, পঞ্চমবারের মতো লর্ডস মাঠটি ক্রিকেট বিশ্বকাপ প্রতিযোগিতার চূড়ান্ত খেলা আয়োজনের সম্মাননা লাভ করে। এ সংখ্যাটি অন্য যে-কোন মাঠের তুলনায় সর্বাধিকসংখ্যক।
উভয় দল ২৪১ রান করলে ম্যাচ টাই হয়, টাই ভঙ্গকারী হিসেবে সুপার ওভার অনুষ্ঠিত হয় যেটিও টাই হয়। সুপার ওভারের শেষ বলে নিউজিল্যান্ড, মার্টিন গাপটিল ১ রান নিয়ে ইংল্যান্ডের সমান ১৫ করার পর দ্বিতীয় রান নেয়ার জন্য দৌড় শুরু করেন কিন্তু তিনি রান সম্পন্ন করার আগেই ইংল্যান্ডের উইকেট-রক্ষক জস বাটলার তাকে রান আউট করে দেন। যার ফলে সুপার ওভারও টাই হয়। মূল ম্যাচে নিউজিল্যান্ড ১৭টি বাউন্ডারি মারে, অন্যদিকে ইংল্যান্ড ২৬টি বাউন্ডারি মারে; ফলে বাউন্ডারি গণনা নিয়মে ইংল্যান্ড জয়লাভ করে। এরফলে, ইংল্যান্ড প্রথমবারের মতো ক্রিকেট বিশ্বকাপ বিজয়ী হয়।
ম্যাচের পরে আম্পায়ার কুমার ধর্মসেনা শেষ ওভারে ভুল করার কথা স্বীকার করেন; শেষ ওভারের ৪র্থ বল নিউজিল্যান্ডের ফিল্ডার ফিল্ডিং করে বল স্ট্যাম্পে নিক্ষেপ করেন যেটি বেন স্টোকসের ব্যাটে লাগে, যিনি তখন দ্বিতীয় রান পূর্ণ করতে ঝাঁপ দিয়েছিলেন এবং ব্যাটে লেগে বলটি বাউন্ডারিতে যেয়ে চার হয়ে যায়, ধর্মসেনা ওভারথ্রোতে চারসহ মোট ছয় রান দেন কিন্তু যেখানে তার পাঁচ রান দেওয়া উচিত ছিল যেহেতু ব্যাটসম্যানরা নিক্ষেপের সময় তখনও দ্বিতীয় রানটি পূর্ণ করেননি। তবে ধর্মসেনা বলেন যে তিনি তার "সিদ্ধান্তের জন্য কখনই অনুশোচনা করবেন না"।  ঘটনার ফলস্বরূপ, মেরিলেবোন ক্রিকেট ক্লাব জানায় যে তারা ওভারথ্রোর নিয়মটি পর্যালোচনা করবে।
প্রেক্ষাপট
ইংল্যান্ড ও ওয়েলসে আয়োজিত ২০১৯ ক্রিকেট বিশ্বকাপ ৩০ মে শুরু হয়। গ্রুপ পর্বের খেলাগুলো রাউন্ড-রবিন পদ্ধতিতে অনুষ্ঠিত হয়। এ পর্বে অংশগ্রহণকারী দশ দলই একে-অপরের বিপক্ষে একই গ্রুপে প্রতিদ্বন্দ্বিতায় অবতীর্ণ হয়। প্রত্যেক দলই সর্বমোট নয়টি খেলায় অংশ নেয়। গ্রুপের শীর্ষ চার দল নক-আউট পর্বে উপনীত হয়। প্রথম সেমিফাইনালে গ্রুপপর্বে চতুর্থ স্থানে থাকা নিউজিল্যান্ড দল গ্রুপ বিজয়ী ভারতকে পরাজিত করে, এবং দ্বিতীয় সেমিফাইনালে গ্রুপপর্বে তৃতীয় স্থানে থাকা ইংল্যান্ড দ্বিতীয় স্থানে থাকা অস্ট্রেলিয়াকে পরাজিত করে।
ইংল্যান্ড ২৭ বছর তাদের প্রথম ফাইনাল খেলে, তারা সর্বশেষ ফাইনাল খেলেছিল ১৯৯২ বিশ্বকাপে, যেখানে তারা মেলবোর্ন ক্রিকেট গ্রাউন্ডে পাকিস্তানের কাছে পরাজিত হয়। তাদের অন্য ফাইনাল খেলাগুলি ছিল ১৯৭৯ সালে লর্ডসে ওয়েস্ট ইন্ডিজের বিপক্ষে ও ১৯৮৭ সালে ইডেন গার্ডেন্সে অস্ট্রেলিয়ার বিপক্ষে। অস্ট্রেলিয়ার পর বিশ্বকাপে দ্বিতীয় সর্বোচ্চ সংখ্যক ফাইনালে খেলতে সত্ত্বেও, তারা কোন ট্রফি জিততে পারেনি। অন্যদিকে নিউজিল্যান্ড তাদের দ্বিতীয় ফাইনাল খেলে ও এটি ছিল তাদের টানা দ্বিতীয় ফাইনাল। নিউজিল্যান্ডের আগের ফাইনালটি ২০১৫ সালের যেখানে তারা অস্ট্রেলিয়ার নিকট পরাজিত হয়।
ইংল্যান্ড যখন ফাইনালে পৌঁছে, তখন যুক্তরাজ্যের বিনামূল্যে দেখার (ফ্রি-টু-এয়ার) টেলিভিশন চ্যানেলে খেলা দেখানোর জন্য চাহিদা ব্যাপকভাবে বৃদ্ধি পায়। ফলে স্বত্বাধিকারী স্কাই স্পোর্টস চ্যানেল ৪ কে ফাইনাল খেলা সম্প্রচার করার অনুমোদন দিতে সম্মত হয়, যারা আগে এই টুর্নামেন্টের সন্ধ্যায় হাইলাইট সম্প্রচার করার অধিকার পেয়েছিল। তবে, চ্যানেল ৪ তার তাগে তাদের চ্যানেলে ২০১৯ ব্রিটিশ গ্র্যান্ড প্রিক্স দেখানোর প্রতিশ্রুতির কারণে, মোটর প্রতিযোগিতা চলাকালে তারা তাদের সহ চ্যানেল মোর ৪-এ খেলা সম্প্রচার করে ও ব্রিটিশ গ্র্যান্ড প্রিক্স শেষ হবার তারা সম্প্রচার মূল চ্যানেলে নিয়ে আসে। ফলে ২০০৫ সালের অ্যাশেজ সিরিজের পর থেকেই ইংল্যান্ড ক্রিকেট দলের কোন আন্তর্জাতিক ম্যাচ যুক্তরাজ্যে বিনামূল্যে দেখার টেলিভিশন চ্যানেলে সম্প্রচারিত হয়।
১৯৯৬ সালে শ্রীলঙ্কার বিজয়ের পর থেকে এটিই প্রথম ফাইনাল যেখানে যে দলটিই জিতুক না কেন সেটি হবে তাদের প্রথম বিশ্বকাপ জয়। ১৯৯২ সালের পর এটিই প্রথম ফাইনাল যেখানে এর আগে বিশ্বকাপ জিতেনি এমন দলের বিশ্বকাপ বিজয় নিশ্চিত ছিল।
নিউজিল্যান্ড
১১ পয়েন্ট নিয়ে চতুর্থ স্থানে থেকে নিউজিল্যান্ড রাউন্ড-রবিন পর্যায় শেষ করে, যেখানে পাকিস্তানও ১১ পয়েন্ট অর্জন করেছিল তবে খুব অল্প রান রেটের ব্যবধানে নিউজিল্যান্ড সেমিফাইনালে যায়। তারা নয়টি ম্যাচ থেকে পাঁচটি জয় পায় এবং তিনটি হারে; একটি ম্যাচ বৃষ্টির কারণে পরিত্যক্ত হয় যেখানে তাদের বিপক্ষ দল ছিল ভারত। ৯ জুলাই ওল্ড ট্রাফোর্ডে টুর্নামেন্টের প্রথম সেমিফাইনালে তারা ভারতের সাথে খেলে, যারা রাউন্ড-রবিন পর্যায়ে প্রথম হয়। ফাইনালে আসতে তারা ভারতকে ১৮ রানে পরাজিত করে।
ইংল্যান্ড
১২ পয়েন্ট নিয়ে তৃতীয় স্থানে থেকে ইংল্যান্ড রাউন্ড-রবিন পর্যায় শেষ করে। তারা নয়টি ম্যাচ থেকে ছয়টি জয় পায় এবং তিনটি হারে। ১১ জুলাই এজবাস্টনে টুর্নামেন্টের দ্বিতীয় সেমিফাইনালে তারা সাবেক চ্যাম্পিয়ন অস্ট্রেলিয়ার সাথে খেলে, যারা রাউন্ড-রবিন পর্যায়ে দ্বিতীয় হয়। ফাইনালে আসতে তারা অস্ট্রেলিয়াকে ৪ উইকেটে পরাজিত করে।
খেলা পরিচালনাকারী কর্মকর্তা
১২ জুলাই ২০১৯ তারিখে আন্তর্জাতিক ক্রিকেট কাউন্সিল ফাইনাল ম্যাচ পরিচালনাকারী কর্মকর্তাবৃন্দ দের নাম ঘোষণা করে।
দল ও মুদ্রা নিক্ষেপ
উভয় দলই খেলোয়াড় অপরিবর্তিত রেখে সেমি-ফাইনালে খেলা একই দল নিয়ে খেলার সিদ্ধান্ত নেয়; নিউজিল্যান্ড সিদ্ধান্ত নেয় যে, ভারতকে হারাতে পারে এমন লাইন-আপই ফাইনাল ম্যাচে তাদের পক্ষে কাজ করবে, অন্যদিকে ইংল্যান্ডের উদ্বোধনী ব্যাটসম্যান জেসন রয় সেমিফাইনালে অস্ট্রেলিয়ার বিপক্ষের ম্যাচে আম্পায়ারের সিদ্ধান্তে আপত্তি তোলায় এবং অশ্রাব্য ভাষা ব্যবহার করায় ফাইনাল ম্যাচে সম্ভাব্য নিষিদ্ধ হওয়া থেকে বেঁচে যান।
সকালের দিকে অল্প বৃষ্টির কারণে টস কিছুটা বিলম্বে হয়, ফলে খেলা নির্ধারিত সময়ের ১৫ মিনিট পর ১০টা ৪৫ মিনিটে শুরু হয়। খেলা শুরুর আগে এটি আশঙ্কা করা হচ্ছিল যে বৃষ্টি ম্যাচে হস্তক্ষেপ করতে পারে কিন্তু পরে দ্রুতই আকাশে মেঘাচ্ছন্নভাব কেটে যায়। টস জিতে নিউজিল্যান্ডের অধিনায়ক প্রথমে ব্যাট করার সিদ্ধান্ত নেন।